**TERMENI DE REFERINŢĂ**

**Pentru selectarea companiei pentru realizarea studiului calitativ „Accesul la medicamente în R. Moldova prin prisma listei medicamentelor compensate,** **în percepția beneficiarilor**

**Introducere**

INFORMAȚE GENERALĂ DESPRE PROIECT

Centrul pentru Politici și Analize în Sănătate (Centrul PAS) este în curs de implementare a proiectului „Sporirea accesului populaţiei la medicamente” finanțat de Fundaţia Soros – Moldova/Programul Sănătate Publică. Scopul proiectuluieste de a promova și contribui la îmbunătățirea implementării în RM a unei Liste Naţionale de Medicamente Esenţiale (LNME) ajustată la Lista Medicamentelor Esenţiale a Organizației Mondiale a Sănătății și a unei Listei de medicamente Compensate conformă cu LNME în cadrul unui mecanism transparent, holistic, și fezabil de evaluare, includere/excludere a medicamentelor în lista celor compensate în cadrul sistemului de asigurare medicală obligatorie. Proiectul își propune să evalueze mecanismul de evaluare, includere/excludere a medicamentelor în lista celor compensate în cadrul sistemului de asigurare medicală obligatorie. Obiectivele specifice pentru această componentă sunt a) analiza cadrului de reglementare a procesului de introducere/excludere a acestora în Lista medicamentelor compensate și eliberare pacienților prin prisma exhaustivității reglementării procesului de depunere și examinare a cererilor, abordării evidențelor în luarea deciziilor, calității, transparenței, , și b) în percepția populației și actorilor cheie din sistemul de sănătate. Pentru a înțelege perceperea schimbărilor, progreselor si provocărilor, de către profesioniștii din sănătate, prestatorii serviciilor de sănătate, agenților economici – solicitanți de includere a medicamentelor în lista celor compensate din fondurile AOAM, privind mecanismul de evaluare, includere/excludere a medicamentelor în lista celor compensate în cadrul sistemului de asigurare medicală obligatorie, dar și de către beneficiarii de medicamente compensate, proiectul va realiza o cercetare calitativă a opiniei tuturor actorilor menționați mai sus.

**Scopul studiului** este de a identifica cele mai relevante obiecții și insatisfacții ale beneficiarilor de medicamente compensate, pentru tratament în condiții de ambulator, în raport cu sistemul compensare a medicamentelor în cadrul asigurării obligatorii de asistemță medicală.

**Obiectivele de bază ale studiului sunt**:

1. Definitivarea de comun cu Centrul PAS a Ghidurilor de interviu pentru focus-grup (cca. 30 de întrebări în fiecare ghid conform profilului celor cinci grupuri de participanți la Foscus-grup menționați în pct.4) și ghidurile pentru interviu aprofundat (cca.21-27 de întrebări în fiecare ghid conform profilului celor cinci grupuri de participanți la interviu aprofundat menționați în pct.5).
2. Pre-testarea ghidurilor de interviu pentru focus grup și a ghidurilor pentru interviu aprofundat cu prezentarea raportului în care vor fi menționate eventualele dificultăți (durat, limbajul, dificultatea înțelegerii întrebărilor etc.) și propunerile de îmbunătățire a ghidurilor.
3. Definitivarea versiunii finale a ghidurilor de interviu pentru focus-grup și a ghidurilor pentru interviu aprofundat, in rezultatul pre-testării conform raportului menționat în pct.2, în comun cu Centrul PAS. Ghidurile vor fi în limba română.
4. Realizarea a 5 focus-grupuri cu populația din zonele rurale și urbane, care să includă participanți din cel puțin patru Regiuni de Dezvoltare a Republicii Moldova. Grupurile vor avea 8-10 participanți si vor cuprinde următoarele categorii:
   1. părinții copiilor cu vârsta 0-18 ani;
   2. persoane cu diabet zaharat;
   3. persoane cu hipertensiune arterială;
   4. persoane care au beneficiat de tratamentul episodic în sala de tratamente/staționar de zi, cabinete de proceduri și la domiciliu al unor maladii;
   5. persoane si/ sau părinții copiilor cu mucoviscidoza.
5. Realizarea 23 interviuri aprofundate cu:
   1. (7) Funcționari din cadrul Ministerului Sănătății, Muncii și Protecției Sociale, Companiei Naționale de Asigurări în Medicină, Agenției Medicamentului și Dispozitivelor Medicale, reprezentanți Consiliului pentru medicamente compensate din fondurile asigurării obligatorii de asistență medicală din MSMPS, Secretariatul pentru medicamente compensate din fondurile asigurării obligatorii de asistență medicală, două Comisii de specialitate ale MSMPS;
   2. (4) Manager de instituție de asistență medicală primară din localitate urbană mare, urbană mică, localitate rurală mare și mică, din patru Regiuni de Dezvoltare a Republicii Moldova;
   3. (4) Medic de familie din localitate urbană mare, urbană mică, localitate rurală mare și mică, din patru Regiuni de Dezvoltare a Republicii Moldova;
   4. (4) Agent economic – solicitant de includere a medicamentelor în lista celor compensate din fondurile AOAM;
   5. (4) Farmacist diriginte din farmacia, din sectorul public și din sectorul privat, contractată de CNAM pentru eliberarea medicamentelor compensate.

**Rezultatele așteptate**

PRODUSE SCONTATE

1. Versiunea finală a ghidurilor de interviu pentru focus-grup și ghidurilor pentru interviuri aprofundate.
2. Audio înregistrările a focus-grupurilor și interviurilor aprofundate.
3. Transcrierea focus-grupurilor și interviurilor aprofundate.
4. Raport de studiu intermediar prezentat Centrului PAS pentru examinare.
5. Raport de studiu final, după aprobare de Centrul PAS.

**Notă:** Consultantul va prezenta Centrului PAS rezultatele solicitate în format electronic.

**Termene de realizare a sarcinii**

Durata lucrărilor estimativă este octombrie – 15 decembrie 2018.